

Informaţii generale privind proiectul 3.8.4. Linia internă dintre Cernavodă-Stâlpu

Proiectul 3.8.4. **Linia internă dintre Cernavodă-Stâlpu**, face parte din grupul creșterea capacității Bulgaria – România (Coridorul Marea Neagră), conform Regulamentului delegat (UE) nr. 89/2016 al Comisiei din 18 noiembrie 2015 de modificare a Regulamentului (UE) nr. 347/2013 al Parlamentului European și al Consiliului privind liniile directoare pentru infrastructurile energetice transeuropene în ceea ce privește lista Proiectelor de Interes Comun a Uniunii.

Acest proiect aparține Coridorului nr. 3 – Coridorul Nord-Sud de interconexiuni de energie electrică din Europa Centrală și din Europa de Sud Est (North-South Interconnection East Electricity) stabilit conform regulamentului menționat anterior.

Necesitatea proiectului este datorată perspectivelor de dezvoltare a parcului de producţie din zona Dobrogea: apariția numeroaselor centrale electrice eoliene, fotovoltaice, precum și a celor două noi unităţi nucleare la CNE Cernavodă.

Proiectul de interes comun **Linia internă dintre Cernavodă-Stâlpu** vizează consolidarea secțiunii transversale între coasta de vest a Mării Negre (Est România) și restul sistemului energetic. Noua LEA 400 kV cu dublu circuit între stațiile electrice existente Cernavodă și Stâlpu, cu un circuit intrare/ieșire în stația 400 kV Gura Ialomiței, va avea o lungime de circa 160 km.

Pentru punerea în funcţiune a LEA 400kV Cernavodă-Stâlpu cu un circuit intrare/ieșire în staţia Gura Ialomiţei, este necesară construirea staţiei 400kV Stâlpu şi extinderea staţiilor Cernavodă şi Gura Ialomiţei cu celulele de 400kV necesare noilor racorduri.

Traseul LEA proiectate va străbate teritoriul administrativ a trei judeţe: judeţul Constanța (6 km cu dublu circuit), judeţul Ialomiţa (94 km cu dublu circuit și 5 km cu simplu circuit) și judeţul Buzău (54 km cu dublu circuit), cu 22 unităţi administrativ teritoriale: Cernavodă, Seimeni, Stelnica, Borduşani, Făcăeni, Vlădeni, Mihail Kogălniceanu, Gura Ialomiţei, Ţăndărei, Valea Ciorii, Scânteia, Griviţa, Miloşeşti, Padina, Pogoanele, Smeeni, Gherăseni, Costeşti, Stâlpu, Saligny, Fetești şi Luciu.

Proiectul „Linia internă dintre Cernavodă si Stâlpu” este primul proiect de interes comun derulat de CNTEE Transelectrica SA, care a primit finanțare europeană in suma de maxim 27,085 mil euro in cadrul mecanismului Connecting Europe Facility.

Contractul de finanțare INEA/CEF/ENER/M2017/1509097 a fost semnat în data de 20.04.2018 din care s-a virat prima tranșă în valoare de 2.201.000 euro.

Acesta are urmatoarele componente:

- Linia Electrică Aeriană (LEA) 400 kV d.c. Cernavodă-Stâlpu;

- Staţia 400 kV Stâlpu;

- Extinderea staţiei 400 kV Cernavodă;

- Extinderea staţiei 400 kV Gura Ialomiţei.

Pentru acest proiect au fost obținute:

- Acordul de mediu nr. 1/07.04.2014;

- Ordinul Ministrului Economiei nr.745/11.07.2017, de modificare a Ordinului MECRMA nr. 1444/2016 de aprobare a indicatorilor tehnico-economici;

- Hotărârea de Guvern nr. 805/2017 pentru aprobarea amplasamentului și declanșarea procedurii de expropriere a imobilelor proprietate privată care constituie coridorul de expropriere al lucrării de utilitate publică de interes national.

Pentru LEA 400 kV Cernavodă –Stâlpu au fost obținute urmatoarele Autorizații de construire:

* AC nr. 10/27.04.2018 emisă de Consiliul Județean Ialomița;
* AC nr. 24/22.06.2018 emisă de Consiliul Județean Constanța;
* AC nr. 29/30.07.2018 emisă de Consiliul Județean Buzău.

Pentru statia 400 kV Stâlpu a fost obținuta Autorizația de construire nr. 6/22.08.2018 emisă de Primăria Comunei Sâlpu.

Pentru statia 400 kV Cernavodă a fost obținuta Autorizația de construire nr. 100/02.10.2019 emisă de Primăria orasului Cernavoda.

In urma derularii procedurilor de achizitie au fost semnate contracte de executie pentru 3 din cele 4 componente ale proiectului şi emise Ordinele de incepere a lucrarilor, astfel:

* pentru LEA 400 kV Cernavodă Stâlpu - contract 919/30.10.2019, in valoare de 287 mil lei, Ordin incepere lucrări nr.47374/12.11.2019;
* pentru Staţia 400 kV Stâlpu - contract 920/31.10.2019, in valoare de 58,4 mil lei, Ordin incepere lucrări nr.47781/14.11.2019;
* pentru Extinderea statiei 400 kV Cernavodă - contract 168/11.02.2019, în valoare de 11,5 mil lei, Ordin incepere lucrări nr.7916/13.02.2019 .

Pentru Extinderea staţiei 400 kV Gura Ialomiţei procedura de achiziţie este în derulare.

